laion/Wikipedia-Exotic huggingface dataset:
ენფილდი (სტადიონი)

ენფილდი — საფეხბურთო სტადიონი ლივერპულში, ინგლისში. ენფილდი 45 276 ადამიანს იტევს და ამ შედეგით მეშვიდე ყველაზე დიდი სტადიონია ინგლისში. სტადიონზე საშინაო შეხვედრებს 1892 წლიდან ატარებს პრემიერ ლიგის კლუბი „ლივერპული“, მანამდე სტადიონი კიდევ ერთ ლივერპულულ კლუბს „ევერტონს“ ეკუთვნოდა. სარეკორდო დასწრება ენფილდზე 1952 წლის 2 თებერვალს დაფიქსირდა, ამ დღეს სტადიონზე თავი 61 905-მა მაყურებელმა მოიყარა. მაშინ სტადიონზე ფეხზე დასადგომი ადგილებნიც იყო, 1994 წლის შემდეგ კი ენფილდი მთლიანად დასაჯდომი ტრიბუნებით აღჭურვეს. სტადიონის ორ შესასვლელს „ლივერპულის“ ლეგენდარული მწვრთნელების: ბილ შენკლისა და ბობ პეისლის სახელი ჰქვია. სტადიონის მიმდებარე ტერიტორიაზე დგას ბილ შენკლის ქანდაკება. 2014 წლის 8 დეკემბერს ენფილდის რეკონსტრუქცია დაიწყო, რომელიც სტადიონს ჯერ 54 000-მდე, საბოლოოდ კი 59 000-მდე გაზრდის. Anfield at LiverpoolFC.com ↑ Premier League Handbook Season 2013/14 (PDF). Premier League. დაარქივებულია ორიგინალიდან — 31 იანვარი 2016. ციტირების თარიღი: 17 August 2013. ↑ 2.0 2.1 "Liverpool F.C | Stadium | Anfield" დაარქივებული 2014-02-28 საიტზე Wayback Machine. , Liverpool F.C. Retrieved 18 February 2014 ↑ "Carillion to start work on £75m Anfield expansion". The Telegraph. Retrieved 17 January 2015 ↑ „Liverpool's Anfield stadium expansion: Construction to begin on Monday“. BBC News. 4 December 2014.
ბისა

ბისა, კარეტა (ლათ. Eretmochelys), ქვეწარმავალი ზღვის კუსებრთა ოჯახისა. აქვს 85 სმ-მდე სიგრძის გულისებრი ჯავშანი. ზურგის ბაკანი მუქი მურა ან წაბლისფერია, ყვითელი ან მოვარდისფრო ლაქებითა და სხივებით მოხატული; მუცლის ფარი ყვითელია. ბისა გავრცელებულია ყველა ტროპიკულ და სუბტროპიკულ ზღვაში. იკვებება მოლუსკებით, ასციდიებით, ფეხსახსრიანებით, თევზებითა და ზღვის წყალმცენარეებით. წყლიდან მხოლოდ გამრავლების დროს ამოდის. დედალი ყოველწლიურად 100-ზე მეტ კვერცხს დებს. ბისას ბაკნის ძვლოვანი ფარებისაგან სხვადასხვა ნაკეთობა მზადდება, ხორცი ზოგან (მაგ., კაიმანის კუნძულები) დელიკატესად ითვლება. საკვებად იყენებენ ბისას კვერცხებსაც. ამის გამო იგი გაძლიერებული რეწვის საგანია. ქსე, ტ. 2, გვ. 513-414, თბ., 1977.
როს ბარკლი

როს ბარკლი (ინგლ. Ross Barkley; დ. 5 დეკემბერი, 1993, ლივერპული) — ინგლისელი ფეხბურთელი, „ასტონ ვილას“ შემტევი ნახევარმცველი. შეგიძლიათ იხილოთ მედიაფაილები თემაზე „როს ბარკლი“ ვიკისაწყობში. Ross Barkley – უეფას ჩანაწერი (ინგლისური) Ross Barkley — სტატისტიკა საიტზე Soccerbase.com (ინგლისური) Ross Barkley profile დაარქივებული 2014-02-18 საიტზე Wayback Machine. at Everton F.C. როს ბარკლი Twitter-ზე
ფლორიენ ფილქეინქთონ მიქსა

ფლორიენ ფილქეინქთონ მიქსა (დ. 3 ივნისი, 1950, როჰემფტონი, სამხრეთ დასავლეთ ლონდონი) — ბრიტანული ჯგუფის Curved Air-ის ყოფილი დრამერი. იგი მოგვიანებით შეუერთდა Kiki Dee-ის ბენდს. 2008 წელს ის გახდა Curved Air-ის ყველაზე ახალი სახე. ↑ Florian Pilkington-Miksa დაარქივებული 2011-05-18 საიტზე Wayback Machine. , The Official Curved Air Website.
კევედო (ქალაქი)

კევედო (ესპ. Quevedo) — ქალაქი ეკვადორში, ლოს-რიოსის პროვინციაში, კევედოს კანტონის ადმინისტრაციული ცენტრი; დაარსდა 1838 წელს. 2010 წლის მონაცემებით, ქალაქის მოსახლეობა 173 585 ადამიანს შეადგენს. მდებარეობს დედაქალაქ კიტოდან 237 კილომეტრით სამხრეთ-დასავლეთით. კევედო ეკვადორის ერთ-ერთი ყველაზე სწრაფად მზარდი ქალაქია; ცნობილია სასოფლო-სამეურნეო ტრადიციებით. მისი აგროინდუსტრიული სექტორი ერთ-ერთი ლიდერია მსოფლიოში ბანანის, კაკაოს, ხილისა და ყავის მარცვლის ექსპორტით. ბოლო წლებში, მნიშვნელოვნად გაიზარდა არასასოფლო-სამეურნეო სექტორიც — ძირითადად საფინანსო და საგანმანათლებლო სფეროები. კევედოს გეოგრაფიული მდებარეობა ძალზედ მნიშვნელოვანია ლოჯისტიკის თვალსაზრისით, რადგან ის მდებარეობს წყნარ ოკეანესა და ისეთ დიდ ქალაქებს შორის, როგორებიცაა გუაიაკილი, სანტო-დომინგო, მანტა, ამბატო და კიტო. იმის გამო, რომ კევედო ანდების მთების დასავლეთით და მდინარე ვინსესის მარჯვენა ნაპირზე მდებარეობს, ქალაქი საკმაოდ მოწყვლადია წყალდიდობებისადმი. კლიმატი ნოტიო ტროპიკულია. ეკვადორის ქალაქების სია Mapa de Quevedo Viajes a Quevedo, Ecuador დაარქივებული 2009-02-09 საიტზე Wayback Machine. ↑ http://www.quevedo.gov.ec/Site/Fijos/ciudad.aspx დაარქივებული 2010-07-18 საიტზე Wayback Machine. , "La Cuidad" Gobierno Municipal de Quevedo 10 August 2010 ↑ http://www.columbiagazetteer.org/main/ViewPlace/0/115386 Columbia Gazetteer of the World, Quevedo 10 August 2010
ლოხა (ეკვადორი)

ლოხა (ესპ. Loja) — ქალაქი ეკვადორში, ლოხის პროვინციის დედაქალაქი. მდებარეობს ქვეყნის სამხრეთ ნაწილში, კუშიბამბის ხეობაში, ზღვის დონიდან 2060 მეტრზე. 2010 წლის მონაცემებით, მოსახლეობა 180 617 ადამიანს შეადგენს. ლოხას ხელოვნების მდიდარი ტრადიციები გააჩნია, რის გამოც, ხშირად მას ეკვადორის მუსიკისა და კულტურის დედაქალაქს უწოდებენ. ფუნქციონირებს ორი უნივერსიტეტი. ქალაქს კვეთს პანამერიკული მაგისტრალი. ლოხა 1548 წელს ესპანელმა ფედმარშალმა ალონსო დე მერკადილიომ დააარსა და ეს სახელი უწოდა ესპანეთში თავისი მშობლიური ქალაქის, ლოხის პატივსაცემად. თავდაპირველად, ქალაქი სხვა ადგილას მდებარეობდა, თუმცა, გამანადგურებელი მიწისძვრისა და მალარიის პრობლემების გამო, 35 კილომეტის მოშორებით, ხელახლა ააშენეს. დაახლოებით 500 წლის შემდეგ, იგი ეკვადორის ერთ-ერთი უძველესი ქალაქია. ლოხის დაარსების ერთ-ერთი მიზეზი ის იყო, რომ ესპანელებს სურდათ ფორტიფიცირებული ქალაქი ჰქონოდათ სარუმის რეგიონის გვერდით, რომელიც იმ დროისათვის ოქროთი იყო მდიდარი. წარმოადგენდა საწყის წერტილს ამაზონის აუზში გასამგზავრებლად მათთვის, ვინც იქ მისტიკურ ელდორადოს ეძებდა. ერთიანი დიდი კოლუმბიის კამპანიის ფარგლებში, ლოხას ესტუმრა სიმონ ბოლივარი. ლოხა პირველი ქალაქი იყო ეკვადორში, რომელსაც 1890 წელს ელექტროენერგია მიეწოდა ახლომდებარე ჰიდროელექტროსასგურიდან. ეკვადორის ქალაქების სია Loja Area Map Lojanos.com დაარქივებული 2014-12-19 საიტზე Wayback Machine. - Virtual community of Loja (ესპანური) Official page of Loja municipality დაარქივებული 2006-04-28 საიტზე Wayback Machine. (ესპანური) Official website of the National Shrine of Our Lady of El Cisne. დაარქივებულია ორიგინალიდან — 2018-08-25. ციტირების თარიღი: 2008-12-21. www.cronica.com.ec
ბიუსტი

ბიუსტი (ფრანგ. buste < ლათ. bustum - კრემაციის ადგილი, საფლავის ძეგლი), ადამიანის გამოსახულება მკერდამდე (უმთავრესად პორტრეტული) მრგვალ ქანდაკებაში. საბოლოოდ ჩამოყალიბებული სახე მიიღო ძველ რომში, სადაც ბიუსტს დასადგმელი გაუკეთეს. შემდეგ ფართოდ გავრცელდა აღორძინების ეპოქასა და მომდევნო პერიოდში. პორტრეტულ ბიუსტს ქმნიდნენ: დასავლეთ ევროპაში — დონატელო, დეზიდერიო და ზეტინიანო, მინო და ფიეზოლე, ფრანჩესკო ლაურანა, ჯან ლორენცო ბერნინი, ჟან ანტუან ჰუდონი, ფრანსუა ოგიუსტ რენე როდენი, შ. დესპიო და სხვა. რუსეთში — ფედოტ შუბინი, სამუელ გალბერგი, ვერა მუხინა და სხვა, საქართველოში — იაკობ ნიკოლაძე, ნიკოლოზ კანდელაკი, ნ. წერეთელი და სხვა. ქართული საბჭოთა ენციკლოპედია, ტ. 2, თბ., 1977. — გვ. 418.
კიროსის ცილინდრი

კიროსის ცილინდრი — აქემენიდი კიროს II დიდის ცილინდრის ფორმის თიხის აქადურ ენაზე სოლისებრი დამწერლობით შესრულებული მანიფესტი და დეკლარაცია, რომელიც თარიღდება ძვ. წ. VI საუკუნით. აღმოაჩინეს 1879 წელს ბაბილონის ნანგრევებში. ინახება ბრიტანეთის მუზეუმში, რომელმაც დააფინანსა ექსპედიცია და აღმოაჩინა ცილინდრი. ცილინდრის შექმნა მოხდა სპარსელთა მიერ ახალი ბაბილონის სამეფოს დაპყრობის აღსანიშნავად. თიხის ცილინდრი, რომლის წარწერაც ეხება ძვ. წ. 539 წელს კიროსის მიერ ბაბილონის აღებას. წარწერა გაკეთდა მას შემდეგ, რაც კიროსი მსოფლიო იმპერიის მმართველი გახდა. მის ერთ-ერთ მონაკვეთში ნათქვამია, „მე ვარ კიროსი, მსოფლიოს მბრძანებელი, დიდებული მეფე, კანონიერი მეფე, ბაბილონის მეფე, შუმერისა და აქადის მეფე, დედამიწის ოთხივე კუთხის მეფე . . . ტიგროსის გაღმა მდებარე [მანამდე დასახელებულ] წმინდა ქალაქებს, რომელთა ტაძრებიც დიდ ხნის მანძილზე ნანგრევებად იყო ქცეული, მე დავუბრუნე ღმერთები, რომლებიც ერთ დროს იქ იყვნენ, და სამუდამო სამყოფელი მივეცი. თავი მოვუყარე მათ ყოფილ მცხოვრებლებსაც და თავიანთ სამკვიდროში დავაბრუნე“ ეს წარწერა გვატყობინებს, თუ როგორ პოლიტიკას ატარებდა კიროსი — ის სამშობლოში აბრუნებდა დატყვევებულ ხალხს. ამ კურსის შესაბამისად, კიროსმა გამოსცა ბრძანება, რომელმაც იუდეველებს იერუსალიმში დაბრუნებისა და ტაძრის აღდგენის შესაძლებლობა მისცათ. Arberry, A.J. (1953). The Legacy of Persia. Oxford: Clarendon Press. OCLC 1283292. Briant, Pierre (2006). From Cyrus to Alexander: A History of the Persian Empire. Winona Lake, IN: Eisenbraun. ISBN 978-1-57506-120-7. https://www.ted.com/talks/neil_macgregor_2600_years_of_history_in_one_object
სრულიად რუსი ერი

სრულიად რუსი ერი ასევე საერთო რუსი ერი, დიდი რუსი ერი, ერთიანი რუსი ერი, პანრუსული ერი ან სამსახოვანი რუსი ერი — რუსოფილური რუსიფიკატორული იმპერიალისტური იდეოლოგია, რომლის მიხედვითაც რუსი ერი იყოფა სამ ისტორიულ და რეგიონულ შტოდ: დიდ რუსებად, პატარა რუსებად და თეთრ რუსებად, შესაბამისად მთავარი სამიზნე ამ იდეოლოგიის უკრაინელები და ბელარუსები არიან. თვით ტერმინი რუსეთის იმპერიის პერიოდში შეიქმნა, რომელიც საბჭოთა კავშირის დროსაც აქტიურად გაგრძელდა. Krawchenko, Bohdan (1987) Social Change and National Consciousness in Twentieth-century Ukraine, CIUS Press Miller, Alexei (2003) A Testament of the All-Russian Idea, Central European University Press Реєнт О. П. (2008) Українсько-білоруські взаємини у XIX - на початку XX ст.: процес становлення, Український історичний журнал
გიორგი გიორგანაშვილი

გიორგი გიორგანაშვილი (დ. 11 იანვარი, 1980, თბილისი, საქართველოს სსრ, სსრკ) ― ქართველი თეატრისა და კინოს მსახიობი, ტელეწამყვანი. დაიბადა 1980 წლის 11 იანვარს ქალაქ თბილისში. დაამთავრა ვირსალაძის სახელობის ხელოვნების სკოლა. შემდეგ სწავლობდა მიხეილ თუმანიშვილის სახელობის ექსპერიმენტულ ჯგუფში, სადაც მისი პედაგოგები იყვნენ ნანა კვასკვაძე და ქეთი დოლიძე. სხვადასხვა კინოფესტივალებზე ყოველწლიურმა გასტროლებმა, როგორც თავად მსახიობი ამბობს, დიდი როლი ითამაშა მის პროფესიულ გაზრდაში. შემდეგ, 3 წლის განმავლობაში, მიჰყავდა გადაცემა „იმღერე რამე“. ამ გადაცემამ ბახალას დიდი პოპულარობა მოუტანა, თუმცა თავად ფიქრობს, რომ ხალხის თვალში, როგორც მსახიობი, დაიშტამპა და მაყურებელი მხოლოდ მუსიკალური შოუს წამყვანად აღიქვამდა. თამაშობდა თბილისის სხვადასხვა თეატრებში, ხშირად ჩნდებოდა ცისფერ ეკრანზეც, ამჟამად კი მხოლოდ ფილმებსა და სერიალებში მონაწილეობს და აქ თავს ყველაზე კომფორტულად გრძნობს. თავის პროფესიაში სპონტანურობა მოსწონს და უყვარს საკუთარი ყოველდღიურობა. მამა, გრიგოლ გიორგანაშვილი ინჟინერია, დედა, ნანა ჩხიკვიშვილი — მუსიკოსი. ჰყავს ერთი ძმა — მხატვარი ვახტანგ გიორგანაშვილი. მისი ბიძა რეზო ჩხიკვიშვილი მსახიობია და თეატრშიც დიდ დროს ატარებდა. მსახიობობის სურვილი და ინტერესი კი სწორედ აქედან დაებადა. 2003: „უსმინე შოპენს“ რეჟ. თორნიკე ბზიავა 2009: „თბილისური Love story“ (ბახალა, ლადო) რეჟ. ირაკლი ჩხიკვაძე 2011: „ მარილივით თეთრი“ რეჟ. ქეთევან (ქეთი) მაჭავარიანი 2011: „დაბადებულები საქართველოში“ რეჟ. თამარ შავგულიძე 2012: „F5“ რეჟ. ალექსანდრე ქორიძე 2012: „ქალაქის ღია ფანჯრები“ რეჟ. თაზო ნარიმანიძე 2012: „ლაგუნა ვერე“ რეჟ. დავით უჯმაჯურიძე 2013: „ ჩემი საბნის ნაკეცი“ რეჟ. ზაზა რუსაძე 2013: „კომა“ „ტიფლისი“ (სისო) რეჟისორები ლევან დაბრუნდაშვილი, ნოდარ მარშანიშვილი „პანიკის გარეშე“ რეჟისორები ლევან დაბრუნდაშვილი, გიორგი ქობალია „ქერჩი — დაკარგული გმირები“ (რაშიდი) რეჟისორი ლევან დაბრუნდაშვილი გიორგი გიორგანაშვილი კინოფილმების ინტერნეტ-მონაცემთა ბაზაში გიორგი გიორგანაშვილი [დაარქივებული] — ეროვნული ფილმოგრაფია ↑ http://funtime.ge/roli/roli-serialshi-romelzec-didxans-ilaparakeben/
ბიფურკაცია (მრავალმნიშვნელოვანი)

საკუთარი სახელი ბიფურკაცია შეიძლება აღნიშნავდეს: ბიფურკაცია — მილისებრი ორგანოს გაყოფა ბიფურკაცია — მდინარისა და მისი ხეობის გაყოფა
კარლ კლაუზევიცი

კარლ ფონ კლაუზევიცი (გერმ. Carl von Clausewitz; დ. 1 ივნისი, 1780, ბურგი, მაგდებურგის მახლობლად — გ. 16 ნოემბერი, 1831, ბრესლაუ, ახლანდელი ვროცლავი, პოლონეთი) — გერმანელი სამხედრო თეორეტიკოსი და ისტორიკოსი, პრუსიელი გენერალი. მონაწილეობდა საფრანგეთთან ომში (1806–1807). დაწერა „სამხედრო სწავლების მიმოხილვა (ომის უმნიშვნელოვანესი პრინციპები)“. ავტორია პატრიოტული დოკუმენტისა „რწმენის სამი სიმბოლო“, რომელშიც წამოაყენა ნაპოლეონის ბატონობის წინააღმდეგ სახალხო ომის გაჩაღების იდეა რუსეთთან ერთად. 1812 წლიდან რუსეთის არმიაში იყო, 1814 — ისევ პრუსიის არმიაში. პროგრესულ იდეებთან და ფეოდალური სამხედრო სისტემის კრიტიკასთან ერთად კლაუზევიცის ნაშრომებში გამოსჭვივის რეაქციული შეხედულებები, პრუსიული ნაციონალიზმი და ანტიდემოკრატიზმი. მან ღრმად შეისწავლა 130-ზე მეტი ლაშქრობა და ომი 1566 წლიდან 1815 წლამდე და დაწერა სამხედრო-ისტორიული შრომები. მთავარი ნაშრომია 3-ტომიანი გამოკვლევა „ომის შესახებ“. კლაუზევიცის სამხედროთეორიის მემკვიდრეობამ მთელი ეტაპი შექმნა XIX საუკუნის სამხედრო აზროვნებია განვითარებაში. ვიკიციტატაში არის გვერდი თემაზე: კარლ კლაუზევიცი ქართული საბჭოთა ენციკლოპედია, ტ. 5, თბ., 1980. — გვ. 550.
ვარშავის ტრამვაი

ვარშავის ტრამვაი (პოლ. Tramwaje Warszawskie) — 120 კმ ლიანდაგების სიგრძის სისტემა პოლონეთის დედაქალაქ ვარშავაში. მოქმედებს დღის 26 მარშრუტი, რომელთა ჯამური სიგრძე 470 კმ-ია. ე. წ. „კონკის“ პირველი ხაზი ჯერ კიდევ 1866 წელს გაიხსნა, თუმცა ქალაქში საზოგადოებრივი ტრანსპორტი 1822 წლიდან არსებობდა, ცხენის წევის ომნიბუსების სახით. 1882 წლისთვის მოხდა სისტემის ელექტროფიცირება. იმის გამო, რომ 1918 წლამდე ვარშავა რუსეთის იმპერიაში შედიოდა ლიანდაგების სიგანე თავდაპირველად 1525 მმ იყო. ვარშავის აჯანყების შემდეგ 1946 წელს ტრამვაის ლიანდაგები დასავლურ სტანდარტზე გადაიყვანეს (1435 მმ სიგანის).ახალი ხაზები აშენდა განიერ ბულვარებზე და ქალაქის ცენტრს აკავშირებდა ახალ საბჭოთა სტილის საცხოვრებელ მასივებთან. განახლებულ მეგაპოლისს სჭირდებოდა უფრო სწრაფი ტრანსპორტი. 1940-1950-იანი წლების გასაყარზე უარყოფილი იქნა მეტროს მშენებლობის გეგმა და შემუშავდა მიწისქვეშა ტრამვაის გეგმა. მალევე ეს გეგმაც მიივიწყეს და მიწისზედა ტრანსპორტის სწრაფი განვითარების ფონზე რამდენიმე წელიწადში გადაწყდა ტრამვაის ქსელის ეტაპობრივი გაუქმება და ავტობუსებით ჩანაცვლება. ეს პროცესი 1960-1970-იან წლებში დაიწყო კიდეც, თუმცა ნავთობის კრიზისმა და პოლონეთის სახალხო რესპუბლიკის ეკონომიკურმა ვარდნამ მეტროპოლიტენის მშენებლობა შეაფერხა. რესპუბლიკის მასშტაბით დაგეგმილი იყო თორმეტი მიწისქვეშა მეტროსა და მეტროტრამის სისტემის აშენება, რომელსაც ტრამვაი უნდა ჩაენაცვლებინა, თუმცა ეკონომიკური პრობლემების ფონზე აღნიშნულ გეგმას აღსრულება არ ელოდა. 1990-იან წლებში დაიწყო ტრამვაის ახალი ხაზების მშენებლობა, ხოლო ტრამვაის ხაზების გაუქმება წარსულში დარჩა. 2006 წლის 22 თებერვალს PESA Bydgoszcz-თან ხელი მოეწერა 15 ახალი დაბალიატაკიანი ტრამვაის ვაგონის შესყიდვას. ვარშავაში ექსპლუატაციაშია შემდეგი ტიპის ტრამვაის ვაგონები: Konstal 13N Konstal 105N, Konstal 105Na და მათი მოდერნიზაციები Konstal 112N Konstal 116N FPS 123N Pesa 120N და Pesa 120Na ვარშავაში სულ მოძრაობს 880 ტრამვაის ვაგონი ნარინჯისფრად აღნიშნულია რესტავრაციის პროცესში მყოფი ვაგონები. ვიკისაწყობში არის გვერდი თემაზე: ვარშავის ტრამვაი ვარშავის ტრამვაის ოფიციალური ვებგვერდი (პოლონურად) არაოფიციალური ვებგვერდი ვარშავის ტრამვაის შესახებ (პოლონურად) დაარქივებული 2016-01-09 საიტზე Wayback Machine. ქსელის სქემა (პოლონურად) დაარქივებული 2016-03-04 საიტზე Wayback Machine. ფოტოები კომენტარებით (ინგლისურად) დაარქივებული 2015-09-11 საიტზე Wayback Machine. ↑ http://tramwar.republika.pl/twstat.html დაარქივებული 2015-09-27 საიტზე Wayback Machine. . ↑ http://tramwar4.republika.pl/tw120naduo.html დაარქივებული 2015-02-14 საიტზე Wayback Machine. . ↑ დაარქივებული ასლი. დაარქივებულია ორიგინალიდან — 2016-03-04. ციტირების თარიღი: 2015-11-15. ↑ http://www.rynek-kolejowy.pl/53961/tramwaje_warszawskie_z_umowa_na_kolejne_piec_jazzow_duo.htm ↑ დაარქივებული ასლი. დაარქივებულია ორიგინალიდან — 2016-03-04. ციტირების თარიღი: 2015-11-15. ↑ http://kmkm.waw.pl/index.php/tabor-zabytkowy/tramwaje. ↑ http://tramwar2.republika.pl/tramtypy1.html დაარქივებული 2016-03-04 საიტზე Wayback Machine. . ↑ დაარქივებული ასლი. დაარქივებულია ორიგინალიდან — 2015-07-30. ციტირების თარიღი: 2015-11-15.
ბიფურკაცია (მდინარე)

მდინარის ბიფურკაცია — მდინარისა და მისი ხეობის გაყოფა ორ ტოტად, რომლებიც ქვემოთ აღარ ერთდებიან და სხვადასხვა აუზებს ერთვიან. ბიფურკაცია ზედაპირული წყლების მიერ ბრტყელი წყალგამყოფების წარეცხვის შედეგია. სეზონური ბიფურკაცია ხდება წყალდიდობის დროს, როდესაც წყალი მდინარის ერთი აუზიდან მეორე აუზში გადადის. ფართოდაა ცნობილი მდინარე ორინოკოს (სამხრეთი ამერიკა) სისტემის ბიფურკაცია. ქართული საბჭოთა ენციკლოპედია, ტ. 2, თბ., 1977. — გვ. 421.
პრინსტონი

პრინსტონი (ინგლ. Princeton) — ქალაქი აშშ-ში, ნიუ-ჯერსის შტატში, მიორსერის რეგიონში. ფილადელფიიდან და ასევე ნიუ-იორკიდან 70 კმ. მოსახლეობა 14 200-ზე მეტი (2010). პრინსტონში მდებარეობს პრინსტონის უნივერსიტეტი, აშშ-ს ერთ-ერთი უძველესი, უმაღლესი სასწავლებელი, დაარსებული 1746 წელს, ელიზაბეთში და გადატანილი 1756 წელს პრინსტონში. ქალაქში ასევე არის პრინსტონის სასულიერო სემინარია, რომელიც დაარსდა 1812 წელს. 1930 წელს, პრინსტონში დაარსდა პერსპექტიული კვლევების ინსტიტუტი, სადაც მუშაობდნენ ალბერტ აინშტაინი, ჯონ ფონ ნეიმანი, კურტ გიოდელი. პრინსტონის ამერიკულმა ჯარმა, რომელსაც სათავეში ედგა ჯორჯ ვაშინგტონი, მოიპოვა გამარჯვება ინგლისელების წინააღმდეგ, რომლებსაც მეთაურობდა პოლკოვნიკი მოუგუდა და ეს იყო ბრძოლა თავისუფლებისთვის. ასევე, პრინსტონში განხორციელდა სერიალ „ექიმი ჰაუსის“ მოქმედებები. პრინსტონში ცხოვრობდნენ და ასწავლიდნენ ნობელის პრემიის ლაურეატები, მაგალითად ალბერტ აინშტაინი. აქ, ეველინ კოლეჯში, ასწავლიდა მხატვარ-იმპრესიონისტი თეოდორ რობინსონი. ↑ «Distance between Philadelphia, Pennsylvania (PA) and Princeton, New Jersey (NJ)». ↑ The Trustees of Princeton University. Princeton University - Getting to Campus. დაარქივებულია ორიგინალიდან — 2012-02-05. ციტირების თარიღი: 2011-10-12. ↑ The Trustees of Princeton University. About Princeton: Overview. დაარქივებულია ორიგინალიდან — 2012-02-05. ციტირების თარიღი: 2011-09-24. ↑ Princeton University, Office of Communications. Princeton in the American Revolution. დაარქივებულია ორიგინალიდან — 2012-02-05. ციტირების თარიღი: 2011-09-24. ↑ Princeton Theological Seminary. Princeton Theological Seminary: Campus Life: Alumni/ae and Seminarians. დაარქივებულია ორიგინალიდან — 2012-02-05. ციტირების თარიღი: 2011-09-24. ↑ ALBERT EINSTEIN’S YEARS IN PRINCETON (USA) დაარქივებული 2017-09-09 საიტზე Wayback Machine. . Albert Einstein in the World Wide Web.(ინგლისური)
ბიძგიასებრნი

ბიძგიასებრნი (ლათ. Empididae) — მწერების ოჯახი ორფრთიანების რიგისა. აქვთ ოდნავ შებუსული სხეული 2-15 მმ სიგრძისა; არაპროპორციულად პატარა თავი და გრძელი ნებისმიერი ხორთუმი. ოჯახში 3 ათასამდე სახეობაა. ფართოდ არიან გავრცელებული. ბინადრობენ ტყეებსა და მთებში. ზოგჯერ წყალსატევებთანაც. ბიძგიასებრნი მტაცებელი მწერები არიან; იკვებებიან მწერებით, დამატებით — ყვავილების ნექტარით. ქართული საბჭოთა ენციკლოპედია, ტ. 2, თბ., 1977. — გვ. 422.
ბიძერები

ბიძერები (Byzeres) — ძველი ტომი სამხრეთ-დასავლეთ საქართველოში. იხსენიებიან ძვ. წ. IX—XIII საუკუნეებში ურარტულ წყაროებში „უიტერუ(ხი)“-ის ან „უიტირუ(ხი)“-ის ფორმით. ებრძოდნენ ურარტუს. მეფე სარდურ II-მ ბიძერების ქვეყანა (შესაძლოა, მისი ერთი ნაწილი) თავისი სამეფოს პროვინციად აქცია (ააგო აქ ციხესიმაგრე და დანიშნა თავისი ნაცვალი). ძველი ბერძნული წყაროების მიხედვით, ბიძერები ცხოვრობდნენ შავი ზღვის სამხრეთ-აღმოსავლეთ სანაპიროს მახლობლად, მდინარე ჭოროხის სამხრეთით, ნაწილობრივ კი პონტოს მთებშიც. ამ ტომის სახელი შემორჩა ისტორიულ საქართველოს ერთ-ერთ ოლქს და მის ცენტრს — ოძრ(ა)ჴეს, რომელიც ახლანდელი დაბა აბასთუმნის მიდამოებში მდებარეობდა. მელიქიშვილი გ., ქართული საბჭოთა ენციკლოპედია, ტ. 2, თბ., 1977. — გვ. 422.
ალმენარა (მინას-ჟერაისი)

ალმენარა (პორტ. Almenara) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 188 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 38 775 ადამიანს შეადგენდა, მოსახლეობის სიმჭიდროვე 16.9 კმ²-ზე. ფართობი 2 294 426 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ბანდეირა (მინას-ჟერაისი)

ბანდეირა (პორტ. Bandeira) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 292 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 4 987 ადამიანს შეადგენდა, მოსახლეობის სიმჭიდროვე 10.31 კმ²-ზე. ფართობი 483 789 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
დივიზოპოლისი

დივიზოპოლისი (პორტ. Divisópolis) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 934 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 8 974 ადამიანს შეადგენდა, მოსახლეობის სიმჭიდროვე 15.66 კმ²-ზე. ფართობი 572 926 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ფელისბურგუ

ფელისბურგუ (პორტ. Felisburgo) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 786 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 6 877 ადამიანს შეადგენდა, მოსახლეობის სიმჭიდროვე 11.53 კმ²-ზე. ფართობი 596 215 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ჟასინტუ (მინას-ჟერაისი)

ჟასინტუ (პორტ. Jacinto) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 180 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 12 134 ადამიანს შეადგენდა, მოსახლეობის სიმჭიდროვე 8.71 კმ²-ზე. ფართობი 1 393 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ჟეკიტინონია

ჟეკიტინონია (პორტ. Jequitinhonha) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1113 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 24 131 ადამიანს შეადგენდა, მოსახლეობის სიმჭიდროვე 6.87 კმ²-ზე. ფართობი 3 514 216 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ჟოაიმა

ჟოაიმა (პორტ. Joaíma) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 14 941 ადამიანს შეადგენდა, მოსახლეობის სიმჭიდროვე 8.98 კმ²-ზე. ფართობი 1 664 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ჟორდანია (მინას-ჟერაისი)

ჟორდანია (პორტ. Jordânia) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 198 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 10 324 ადამიანს შეადგენდა, მოსახლეობის სიმჭიდროვე 18.88 კმ²-ზე. ფართობი 546 705 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მატა-ვერდი

მატა-ვერდი (პორტ. Mata Verde) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 879 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 7 874 ადამიანს შეადგენდა, მოსახლეობის სიმჭიდროვე 34.61 კმ²-ზე. ფართობი 227 516 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მონტი-ფორმოზუ

მონტი-ფორმოზუ (პორტ. Monte Formoso) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში. 2010 წლის მონაცემებით, მოსახლეობა 4 656 ადამიანს შეადგენდა, მოსახლეობის სიმჭიდროვე 12.08 კმ²-ზე. ფართობი 385 553 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
იბარა (ეკვადორი)

იბარა (სრული სახელი სან-მიგელ-დე-იბარა, ესპ. San Miguel de Ibarra) — ქალაქი ჩრდილოეთ ეკვადორში, იმბაბურის პროვინციის დედაქალაქი. მდებარეობს ვულკან იმბაბურის ძირში, მდინარე ტაუანდოს მარცხენა ნაპირზე, ქვეყნის დედაქალაქ კიტოდან 70 კილომეტრით ჩრდილო-აღმოსავლეთით. ქალაქი 1606 წელს კიტოს სამეფო აუდიენციის პრეზიდენტის, მიგელ დე იბარას ბრძანებით დაარსდა. 1868 წლის მიწისძვრამ იბარის დიდი ნაწილი გაანადგურა. ქალაქი 1872 წლისთვის ხელახლა აშენდა. მიჩნეულია, რომ ინკების იმპერატორი ატაჰუალპა იბარადან 2 კილომეტრში, ინკების დასახლებაში დაიბადა. ეკვადორის ქალაქების სია PDF დაარქივებული 2009-11-14 საიტზე Wayback Machine. Ibarra Travel Information დაარქივებული 2011-02-24 საიტზე Wayback Machine. Benefits Discounts & Promotions in Ibarra დაარქივებული 2011-11-13 საიტზე Wayback Machine.